Kui on tunne, et üks kudum võib lõpetamata jääda, sest poole kudumise pealt lõng otsa sai, siis peaks lõnga ju ometi juurde muretsema. Proovisingi seda teha, palusin abikaasal,  kes kodus käimas oli, tuua mulle lõnga juurde.Tolles kapis ja seal riiulil on avamata läbipaisvas kilepakis ootamas 10 tokki terrakotakarva mohääri, vaja lihtsalt võtta ja kotti pista ....kotti pisteti aga paar tumepruuni ja ka mõni beez tokk :))    Ah, vaatan siis pilte oma poolikust Kuslapuust, ehk ei unu siis lõpetamine.          Äärepitsi kudusin 3,78 m, puudu veel ühe siilu jagu:) Kudumisel kasutasin vardaid nr 4 ja lõng - selle ostsin möödunud aastal,Abakhanist, sest oli ilus ja väga odav - toki hind vaid 15 krooni. Ükski tokk polnud sildistatud, juures vaid info, et  50% mohääri. Ilus pikakiuline lõng.    Disainer Sarah Hatton oli valinud siiski palju peenema ja õrnema mohääri, sestap ei tule minu Kuslapuu nii õhkõrn ja kaunis, kui originaal  http://www.ethknits.co.uk/Rowan/Rowan-Patterns/Rowan-45/honeysuckle_b.jpg          Kogu kudumine oli puhas nauding ja lõõgastus, alustasin juba varasügisel ja ei kiirustanud, ikkka mõned read päevas:)    Loodan siiski ehk uuel aastal ka valmis kudumist pilte teha.    Need pildid tegi Merle,  aitäh!